CELEX: C2005/093/10
Language: lt
Date: 2005-04-16 00:00:00
Title: Byla C-19/05 Europos Bendrijų Komisijos 2005 m. sausio 20 d. pareikštas ieškinys Danijos Karalystei

16.4.2005   
            
            
               LT
            
            
               Europos Sąjungos oficialusis leidinys
            
            
               C 93/5
            
         Europos Bendrijų Komisijos 2005 m. sausio 20 d. pareikštas ieškinys Danijos Karalystei
   (Byla C-19/05)
   (2005/C 93/10)
   Proceso kalba: danų
   2005 m. sausio 20 d. (faksu – sausio 14 d.) Europos Bendrijų Teisingumo Teisme buvo pareikštas Europos Bendrijų Komisijos, atstovaujamos N. B. Rasmussen ir G. Wilms, nurodžiusių adresą dokumentams įteikti Liuksemburge, ieškinys Danijos Karalystei.
   Europos Bendrijų Komisija Teisingumo Teismo prašo:
   
               —
            
            
               paskelbti kad, nesumokėdama Komisijai 18 687 475 DKK nuosavų išteklių ir palūkanų, nemokėtų nuo 2000 m. liepos 27 d., Danijos Karalystė neįvykdė įsipareigojimų pagal Bendrijos teisę, o ypač pagal EB sutarties 10 straipsnį ir 1994 m. spalio 31 d. Tarybos sprendimo 94/728/EB (1) dėl Europos Bendrijų nuosavų išteklių sistemos 2 ir 8 straipsnį;
            
         
               —
            
            
               priteisti iš Danijos Karalystės bylinėjimosi išlaidas.
            
         Ieškinio pagrindai ir pagrindiniai argumentai
   Ieškinyje nurodyta suma atspindi muitą, kurio Danijos muitinė nesurinko 1994–1997 m. laikotarpiu iš įmonės, kuriai minėta muitinė leido importuoti tam tikras prekes nuliniu tarifu. Šis leidimas buvo duotas prekėms, kurios turėtų būti prijungtos ar pritaisytos įvairiuose laivuose arba skirtos jų įrengimui, pagal 1987 m. liepos 23 d. Tarybos reglamento (EEB) Nr. 2658/87 (2) dėl tarifų ir statistinės nomenklatūros bei dėl Bendrojo muitų tarifo I priedo II skyrių. Tačiau prekės buvo skirtos konteinerių gamybai ir joms negalėjo, kaip vėliau pripažino Danijos institucijos, būti taikoma minėta nuostata.
   Danijos institucijos neteisėtai neperdavė minėtos sumos Komisijai kaip nuosavų išteklių. Su tuo susiję reikalavimai atitinka Komisijos nurodytus ieškinyje Danijai byloje C-392/02. (3)
   
   
      (1)  OL L 293, 1994 11 12, p. 9.
   
      (2)  OL L 256, 1987 9 7, p. 1
   
   
      (3)  OL C 31, 2003 2 8, p. 4.